נמרוד טישמן

נמרוד טישמן (נולד ב-12 במאי 1991 ברמת גן) הוא כדורסלן ישראלי המשחק בקבוצת אליצור "איתו" אשקלון. טישמן משחק בעמדת הרכז, וגובהו 1.97 מ'.

קריירה 
טישמן החל לשחק כדורסל כילד בקבוצת הפועל תל אביב, עבר להפועל גבעתיים, ובהמשך שיחק בקבוצות הנערים והנוער של מכבי תל אביב, עמה זכה באליפות המדינה בעונת . בעונת  המשיך לשחק במדי קבוצת הנוער של מכבי, ואף התאמן עם הקבוצה הבוגרת. במקביל, שיחק גם בקבוצת הכדורסל של תיכון עירוני ט'. בסוף העונה עבר לאוניברסיטת פלורידה, ושיחק את עונת 2009/2010 במדי ה"גייטורס" אך לאחר שלא זכה להזדמנויות רבות שב לישראל. בעונת  הצטרף לקבוצת הבת של מכבי תל אביב, הפועל יוקנעם/מגידו מהליגה הלאומית.

בעונת 2011/2012 הצטרף להפועל גלבוע גליל מליגת העל. בשתי עונותיו הראשונות בקבוצה מיעט לשחק, אך בעונת 2013/2014 היה לאחד השחקנים המובילים בה, ואף מונה לקפטן הקבוצה. בהמשך עבר לקבוצות תחתית וביניהן מכבי ראית גת ומכבי אשדוד. בעונת 2018/2019 עבר למכבי ראשון לציון.

טישמן היה חבר בסגל נבחרת הקדטים של ישראל שסיימה במקום ה-11 באליפות אירופה שנערכה בכרתים ב-2007, אך לא זכה לדקות משחק רבות. בשנת 2009 הוביל את נבחרת הנוער באליפות אירופה שנערכה במץ עם ממוצע של 18.3 נקודות למשחק, שדירגו אותו במקום הרביעי באליפות כולה. כן הוביל את הנבחרת במספר החטיפות (2.3 למשחק, שני באליפות כולה) והאסיסטים (2.3 למשחק). טישמן הוסיף גם 4 כדורים חוזרים למשחק. במשחקו הבולט ביותר, מול נבחרת רוסיה, קלע 26 נקודות, כולל סל ניצחון בשניות הסיום. בשנת 2010 שיחק טישמן במדי נבחרת העתודה באליפות אירופה דרג ב' שנערכה באוסטריה. הנבחרת סיימה במקום החמישי וכשלה בניסיונה לשוב לדרג א', וטישמן העמיד ממוצעים נמוכים מבעבר. כן השתתף באליפות אירופה דרג ב' שנערכה בשנת 2011 בסרייבו, בה סיימה הנבחרת במקום ה-11,

החל מעונת 2022/23 חזר לשחק במכבי ראשון לציון בליגה הלאומית.באוגוסט 2023 חתם באליצור "איתו" אשקלון.

קישורים חיצוניים

הערות שוליים

כדורסלנים ישראלים
כדורסלני אוניברסיטת פלורידה
כדורסלני אליצור "איתו" אשקלון
כדורסלני הפועל גלבוע גליל
כדורסלני מכבי קריית גת
כדורסלני מכבי אשדוד
בוגרי תיכון עירוני ט' (תל אביב)
כדורסלנים ישראלים בליגת המכללות בארצות הברית
כדורסלני מכבי ראשון לציון
כדורסלני הפועל מגידו
כדורסלני עירוני נס ציונה
תל אביב-יפו: כדורסלנים
ישראלים שנולדו ב-1991